NAsturies esi discursu a lo guerrero del antifaz cuayó con fuercia, polo que tenía de funcional pa les élites asturianes presentar al nuestru país como lo más español ente lo español nun momentu de  fabricación duna identidá nacional basada nel estáu lliberal centralizáu. La historia dAsturies pasó a vese -anque yá había precedentes nos sieglos anteriores- como la de la comunidá insubmisa que ye siempre la primera en llevantase pola independencia patria y la cabera en sometese. Cuayó con tanta fuercia, tanto a derecha como a esquierda, quincluso cuando la crítica histórica foi desmontando ún per ún tolos tópicos y falsedaes nes que se sofitaba, siguió siendo la idea-fuercia pa desplicar la Historia  dAsturies tanto pa la clase política como pa la inmensa mayoría de la población, previamente adoctrinada na escuela con esi relatu. Ye asina como podemos entender que nel 8 setiembre desti añu el discursu institucional del Presidente Areces fuera dun cuadonguismu impecable, falando de Pelayo y Cuadonga como lorixe dEspaña y usando eso como argumentu escontra… el nacionalismu asturianu del sieglu XXI.